CELEX: 32017D0811
Language: hu
Date: 2017-05-10 00:00:00
Title: A Bizottság (EU) 2017/811 végrehajtási határozata (2017. május 10.) a 2009/158/EK tanácsi irányelvnek megfelelően a baromfik és keltetőtojások Unión belüli kereskedelmével foglalkozó telepek engedélyezésére vonatkozó, Belgium által benyújtott módosított terv jóváhagyásáról (az értesítés a C(2017) 2947. számú dokumentummal történt) (EGT-vonatkozású szöveg. )

12.5.2017   
            
            
               HU
            
            
               Az Európai Unió Hivatalos Lapja
            
            
               L 121/47
            
         A BIZOTTSÁG (EU) 2017/811 VÉGREHAJTÁSI HATÁROZATA
   (2017. május 10.)
   a 2009/158/EK tanácsi irányelvnek megfelelően a baromfik és keltetőtojások Unión belüli kereskedelmével foglalkozó telepek engedélyezésére vonatkozó, Belgium által benyújtott módosított terv jóváhagyásáról
   
      
         (az értesítés a C(2017) 2947. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a baromfi és keltetőtojás Közösségen belüli kereskedelmére és harmadik országból történő behozatalára irányadó állategészségügyi feltételekről szóló, 2009. november 30-i 2009/158/EK tanácsi irányelvre (1) és különösen annak 3. cikke (2) bekezdésének b) pontjára,
   mivel:
   
               (1)
            
            
               A 2009/158/EK irányelv 3. cikkének (1) bekezdése úgy rendelkezik, hogy a tagállamok kötelesek benyújtani a Bizottsághoz egy tervet azon nemzeti intézkedésekről, amelyek a baromfi és a keltetőtojás Unión belüli kereskedelme céljából létesült telepek kapcsán a II. mellékletben meghatározott szabályoknak való megfelelést hivatottak biztosítani.
            
         
               (2)
            
            
               Belgium tervét legutóbb a 2004/835/EK bizottsági határozat (2) hagyta jóvá.
            
         
               (3)
            
            
               A belga hatóságok 2016. október 24-én benyújtottak egy módosított tervet, és kérelmezték azon módosítások jóváhagyását, amelyek a 2009/158/EK irányelv II. mellékletének III. fejezetében meghatározott egészségügyi ellenőrző programba tartozó betegségek diagnosztizálásának módszereiben bekövetkezett fejlődést veszik figyelembe.
            
         
               (4)
            
            
               A Bizottság megvizsgálta a módosított tervet, amely megfelel a 2009/158/EK irányelvben meghatározott követelményeknek, és hatékony végrehajtása, valamint Belgium általi rendszeres frissítése esetén alkalmas az irányelv céljainak elérésére Ezért a tervet jóvá kell hagyni.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A baromfik és keltetőtojások Unión belüli kereskedelmével foglalkozó telepek engedélyezésére vonatkozóan a 2009/158/EK irányelv II. mellékletében meghatározott szabályoknak való megfelelés biztosítását célzó, és az említett irányelv 3. cikkének (1) bekezdésében előírt, Belgium által a Bizottsághoz 2016. október 24-én benyújtott módosított nemzeti intézkedési terv jóváhagyásra kerül.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. május 10-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 343., 2009.12.22., 74. o.
   
   
      (2)  A Bizottság 2004/835/EK határozata (2004. december 3.) létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó tervek jóváhagyásáról (HL L 360., 2004.12.7., 28. o.).